|  |  |
| --- | --- |
| ***Kápolnásnyék Község Önkormányzat*** ***2475. Kápolnásnyék, Fő utca 28.******Tel.: 22/574-100, Fax: 22/368-018******e-mail: hivatal@kapolnasnyek.hu*** |  |

**Ügyiratszám: K/1978/2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  2475 Kápolnásnyék, Akácfavirág utca felújítása

Készítette: dr. Kiszler Judit aljegyző

Az előterjesztéssel kapcsolatos törvényességi észrevétel:

Rendelet

**Határozat** normatív

 hatósági

 x **egyéb**

A döntéshez egyszerű

 minősített többség szükséges.

Az előterjesztés a kifüggesztési helyszínen közzétehető:

 igen x

 nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

Kápolnásnyék Község Önkormányzata közszolgáltatási feladatkörébe tartozik a „Magyarország helyi önkormányzatairól” szóló 2011. CLXXXIX. törvény – továbbiakban: Mötv. - 13. § (1) bekezdés 1. pontja szerinti településfejlesztés, és 2. pontja szerinti településüzemeltetés, ide értve a helyi közutak és tartozékainak kialakítását és fenntartását.

Az Önkormányzat 2020. évi költségvetésében az Akácfavirág utca felújítására forrás nem áll rendelkezésre.

Az utca lakói azzal keresték meg Önkormányzatunkat, hogy az utca 110 m hosszában az útburkolat felújításának finanszírozását magukra vállalnák.

Erről Kápolnásnyék Község Önkormányzat Képviselő-testületének az államháztartáson kívüli forrás átadásáról, átvételéről szóló 5/2018 (V. 29.) önkormányzati rendelete rendelkezik. A 11. § szerint

*(1) Az államháztartáson kívüli forrás átvételéről:*

*a) 1 millió Ft érték alatt a polgármester,*

*b) 1 millió Ft értékhatár felett a képviselő-testület dönt.*

*(2) A polgármester az államháztartáson kívüli forrás átvételről a döntést követő képviselő-testületi ülésen beszámol, és egyidejűleg javaslatot tesz a költségvetési rendelet módosítására.*

A kivitelezésre nagyon kedvező árajánlatot kaptunk, ugyanis a vállalkozó Útéppark Kft. a Kápolnásnyék – Pázmánd között épülő kerékpárút miatt a szükséges munkagépekkel a helyszínen van.

 A jelenlegi helyzetben a képviselő-testületi döntésre nincs mód, a fentiek miatt azonban a határozathozatal elhalasztást nem tartom célszerűnek.

A döntéselőkészítő irat része az Útéppark Kft. árajánlata, az Akácfavirág utcai lakóközösség és az Önkormányzat közti, az 5/2018. (V. 29) önkormányzati rendelet 3. melléklete alapján összeállított támogatási szerződés tervezete, valamint az Útéppark Kft.-vel kötendő vállalkozási szerződés tervezete.

…/2020. (IV.8.) határozat melléklete

**TÁMOGATÁSI SZERZŐDÉS**

amely létrejött egyrészről: Kápolnásnyék Akácfavirág utcában található mindösszesen 7 db ingatlan tulajdonosa (a továbbiakban: Lakóközösség), képviseli a Lakóközösség megbízásából Kovács Tibor (lakcíme: 2475 Kápolnásnyék, Akácfavirág u. 4.), továbbiakban: **forrásátadó**,

másrészről **Kápolnásnyék Község Önkormányzata** (székhely: 2475 Kápolnásnyék, Fő utca 28. adószám: 15364500-2-07, statisztikai számjel: 15364500-8411-321-07, KSH azonosító: 0721926, bankszámlaszám: 11736082-15364500, képviseli Podhorszki István polgármester) (a továbbiakban mint **forrásátvevő**)

között az alulírott helyen és időben az alábbi feltételekkel:

1./ Szerződő felek rögzítik, hogy Kápolnásnyék Község Önkormányzat Képviselő-testülete hatáskörében eljáró Kápolnásnyék Község Polgármestere ....../2020. (IV.08.) határozata alapján **Kápolnásnyék Község Önkormányzat** részére **1.681.912-Ft, azaz egymillió-hatszáznyolcvanegyezer-kilencszáztizenkét forint** támogatást nyújt. Az összeg utalására a támogatási szerződés aláírását követő 15 napon belül kerül sor.

A forrásátvevő kötelezettséget vállal arra, hogy a jelen támogatási szerződés szerint a forrást a benyújtott meghatározott célra: a Kápolnásnyék, Akácfavirág utca burkolatának felújítására használja fel, amely cél megvalósítására az Útéppark Kft-vel vállalkozási szerződést köt. A vállalkozói díj az átadott forrás összegével megegyezik.

A támogatást a forrásátvevő köteles 2020. december 31. napjáig felhasználni.

2./ Szerződő felek rögzítik, hogy a forrásátvevő forrásátadó felé legkésőbb **a vállalkozási szerződés teljesítését követő 30 napon belül** köteles – a számlák eredeti példányának bemutatását követően a hitelesített és záradékkal ellátott számlamásolatok csatolásával – elszámolni. A forrásátvevő kötelezi magát, hogy a támogatást kizárólag a megállapodásban rögzített célra használja fel.

3./ A forrásátvevő, ha a megállapodásban vállalt kötelezettségét nem, vagy rendeltetésének nem megfelelően, illetve csak részben teljesíti, határidőre nem számol el, akkor részben vagy egészben történő visszafizetési kötelezettség terheli.

4./ Szerződő felek jelen szerződés aláírásával egyidejűleg rögzítik, hogy a szerződés megkötéséhez szükséges képviseleti jogosultsággal rendelkeznek.

5./ A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Kormányrendelet, valamint Kápolnásnyék Község Önkormányzat Képviselő-testületének államháztartáson kívüli forrás átadás átvételéről szóló szóló 5/2018. (V. 29.) rendeletében foglaltak az irányadók.

6./ Szerződő felek jelen szerződést elolvasták értelmezték és azt, mint akaratukkal mindenben megegyezőt helybenhagyólag aláírták.

Kelt: Kápolnásnyék, ………………….

 ………………………………………… …………………………………

 Kápolnásnyék Község Önkormányzata

 képviseli: képviseli:

 polgármester

…/2020. (IV.8.) határozat melléklet

**VÁLLALKOZÁSI SZERZŐDÉS**

amely létrejött egyrészről **Kápolnásnyék Község Önkormányzata** (Székhely: 2475 Kápolnásnyék, Fő utca 28. adószám: 15364500-2-07, statisztikai számjel: 15364500-8411-321-07, KSH azonosító: 0721926, bankszámlaszám: 11736082-15364500, képviseli **Podhorszki István polgármester**) mint megrendelő - továbbiakban: **Megrendelő** ,

másrészről **Útéppark Kft.** (székhely: 8000 Székesfehérvár, Szlovák u. 6., cégjegyzékszám: 07-09-022842, adószám 24105099-2-07, fizetési számla száma: 10200232-29373817-00000000 , képviseli: **……………………………….**) mint vállalkozó- továbbiakban: **Vállalkozó**; jelen szerződést kötő felek a továbbiakban együttesen: **Felek** - között az alulírott helyen és időben az alábbi feltételekkel:

1. **Bevezetés**

A szerződés alapja Kápolnásnyék Község Önkormányzat Képviselő-testületének hatáskörében eljáró Kápolnásnyék Község Polgármesterének ……./2020. (IV. ….) számú határozata.

Jelen vállalkozási szerződés Megrendelőnek a „Kápolnásnyék Akácfavirág utca felújítása”tárgyában lefolytatott ajánlatkérési eljárása eredményeképpen jött létre Felek között. Jelen szerződés elválaszthatatlan részét képezi Vállalkozó 2020.04.02-án kelt árajánlata

Vállalkozó nyilatkozik, hogy az egyösszegű (átalányáras) vállalási árát a műszaki paraméterek figyelembevételével alakította ki.

**II. A Vállalkozási szerződés tárgya, a teljesítés helye, ideje, műszaki tartalom és mennyiség**

1. Jelen szerződés alapján Megrendelő megrendeli, Vállalkozó elvállalja Kápolnásnyék Csekés Akácfavirág utca felújítási munkálatainak elvégzését - továbbiakban együtt: Kivitelezés - a helyszínbejáráson elhangzottak és az árajánlatban foglalt műszaki tartalomnak és követelményeknek megfelelően.

2. Teljesítés helye: Kápolnásnyék Akácfavirág utca.

3. Teljesítési határidő: Vállalkozó a Kivitelezést a munkaterület átadástól számított 15 napon belül, de legkésőbb 2020. április 30. napjáig köteles elvégezni. Megrendelő előteljesítést elfogad.

4. Felek rögzítik, hogy Vállalkozó akkor teljesít határidőre, amennyiben – figyelemmel az építőipari kivitelezési tevékenységről szóló 191/2009. (IX. 15.) Kormányrendelet 32. § (3) bekezdésében foglaltakra – a Kivitelezés átadás-átvételének időpontját jelen szerződés II/3. pontjában rögzített időtartamon belül jelöli meg és erről 5 nappal korábban írásban értesíti a megrendelőt – továbbiakban: Készre jelentés.

5. Vállalkozó tudomásul veszi, hogy a Készre jelentésben az átadás-átvétel időpontjaként kizárólag olyan időpontot jelölhet meg, amely időpontra a Kivitelezés 100%-ban és maradéktalanul megvalósul.

6. Felek rögzítik, hogy amennyiben a Megrendelő a Készre jelentésben meghatározott átadás-átvétel napjától későbbi időpontban kezdi meg az átvételt - mely átvétel időpontja így a teljesítési határidőt túllépi - úgy Vállalkozó terhére jelen szerződés VI/1. pontjában foglalt jogkövetkezmény nem alkalmazható, Vállalkozó késedelme jogszerűen nem állapítható meg.

7. A Kivitelezés műszaki tartalmát és mennyiségét az árajánlat tartalmazza.

8. Megrendelő kijelenti, hogy a Kivitelezést illetően az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Kormányrendelet 17. §. (1a) bekezdésében foglaltak szerint jár el.

**III. Vállalkozói díj**

1. A Kivitelezés ellenszolgáltatásának a díja - továbbiakban: Vállalkozói díj- mindösszesen:

**1.324.340,- Ft** **+ ÁFA**, azaz egymillió-háromszázhuszonnégyezer-háromszáznegyven forint plusz ÁFA, minösszesen **1.681.912,- Ft**, azaz egymillió-hatszáznyolcvanegyezer-kilencszáztizenkettő forint.

1. A Vállalkozói díj a Kivitelezés megvalósításához szükséges minden díjat és költséget tartalmazza.

**IV. A számlák kiegyenlítése**

1. Megrendelő előleget nem biztosít.
2. Vállalkozó egy végszámla kibocsátására jogosult akkor, ha az átadás-átvétel megtörtént, és Megrendelő a teljesítést igazolta.
3. A szerződés szerinti ár a teljesítési igazolás Megrendelő általi aláírását követően kiállított végszámla alapján kerül kiegyenlítésre.
4. A szerződés szerinti ár a teljesítési igazolás alapján Kápolnásnyék Község Önkormányzata nevére kiállított számla kézhezvételétől számított 15 napon belül átutalással kerül kiegyenlítésre.

**V. Kivitelezés megvalósítása**

1. A munkaterületet Megrendelő átadás-átvételi eljárás során bocsátja Vállalkozó rendelkezésére. A munkaterület átadásának időpontja legkésőbb **2020. 04. 09.** napja, Megrendelő a naplót a munkaterület átadásakor nyitja meg.
2. A munkaterület átadása a Megrendelő kötelezettsége, a munkaterület átadás időpontjáról a Megrendelő az átadást megelőzően kellő időben értesíti a Vállalkozót. Felek a Kivitelezéssel kapcsolatos minden lényeges adatot, körülményt és utasítást az építési naplóban, a munkaterület átadásakor jegyzőkönyvben kötelesek egymással közölni.
3. A munkaterület átadási jegyzőkönyvben rögzített egyéb feltételeket a Vállalkozónak kell teljesíteni.
4. Az eltakarásra kerülő munkarészek eltakarás előtti beméretése - jogszabályi előírás szerinti körben – és dokumentálása Vállalkozó kötelessége. Vállalkozó köteles az eltakarásra kerülő munkarészeknél az eltakarást megelőző 3 nappal korábban Megrendelőt értesíteni. Az eltakarás csak a Megrendelő jóváhagyásával történhet meg. A beméretések és dokumentálások elmulasztása miatt felmerülő kár vagy költségtöbblet a Vállalkozót terheli.
5. A műszaki átadás-átvételi eljárást az építőipari kivitelezési tevékenységről szóló 191/2009. (IX. 15.) Kormányrendelet 32. §-ában foglaltak szerint kell Vállalkozónak és Megrendelőnek lefolytatnia.
6. Az utófelülvizsgálati eljárást a Megrendelő hívja össze az eredményes műszaki átadás-átvételi eljárást követő egy év leteltének időpontjában.

**VI. Vállalkozó teljesítéssel kapcsolatos egyéb kötelezettségei és jogai**

1. Amennyiben olyan okból, amelyért a Vállalkozó a felelős jelen szerződés II/3. pontjában meghatározott teljesítési határidőt elmulasztja, Megrendelő késedelmi kötbérre jogosult. A késedelmi kötbér mértéke a nettó vállalkozói díj 0,5 %-a/késedelmes nap. A késedelmi kötbért Megrendelő a teljesítési határidő eredménytelen elteltét követő naptól jelen szerződés II/4. és II/5. pontjaiban foglaltak betartásával a Vállalkozó által megjelölt átadás-átvétel napjáig számítja fel. A késedelmi kötbér maximuma a nettó vállalkozói díj 20%-a.
2. Megrendelő hibás teljesítés esetére kötbért köt ki. A hibás teljesítési kötbér mértéke 0,5 %. A kötbér alapja a nettó vállalkozói díj. Amennyiben Megrendelő kijavítást vagy kicserélést igényel, a késedelemre megállapított mértékű kötbért kell alkalmazni a hiba közlésétől a hiba kijavításáig vagy kicseréléséig terjedő időtartamra. A hibás teljesítési kötbér maximális összege a teljes nettó vállalkozási díj 20 %-a.
3. Vállalkozó a Szerződés Vállalkozónak felróható okból történő nem teljesítése esetén meghiúsulási kötbérre jogosult, melynek mértéke a teljes nettó vállalkozói díj 30%-a.
4. Vállalkozó köteles a Kivitelezés során mindenkor a jogszabálynak megfelelő építési naplót vezetni. Vállalkozó köteles a Megrendelő műszaki ellenőre által megjelölt időpontra kitűzött egyeztetésen és ellenőrzésen részt venni és a kért tájékoztatást és felvilágosítást megadni.
5. Vállalkozó kötelezettsége a munkaterület biztonságos elzárása és környezetének rendben tartása, őrzése, valamint a szükséges figyelmeztető jelzések elhelyezése a vonatkozó hatályos jogszabályok figyelembevételével. A munkaterületen bekövetkező balesetekért és káresetekért Vállalkozót terheli a felelősség.
6. Vállalkozó köteles a Kivitelezést úgy megszervezni, hogy biztosítsa a munka gazdaságos és gyors befejezését. Vállalkozó a Kivitelezés során köteles folyamatosan egyeztetni a Megrendelővel.
7. Vállalkozó köteles a Kivitelezés során keletkezett törmeléket és hulladékot a hulladékról szóló 2012. évi CLXXXV. törvény alapján kezelni. Az elszállított törmelék és hulladék hulladéklerakó telep által igazolt befogadására vonatkozó bizonylatot, iratot Vállalkozó köteles átadni a műszaki ellenőrnek.
8. Vállalkozó alvállalkozó igénybevételére jogosult. Vállalkozó a szerződés teljesítésének időtartama alatt köteles Megrendelőnek minden további, a teljesítésbe bevonni kívánt alvállalkozót előzetesen bejelenteni.
9. A teljesítésben részt vevő Alvállalkozó nem vehet igénybe saját teljesítésének 50%-át meghaladó mértékben további közreműködőt.
10. Vállalkozó kijelenti, hogy a Kivitelezéshez szükséges minden személyi, tárgyi és pénzügyi feltétel rendelkezésére áll.
11. Vállalkozó felelősséggel tartozik a hatályos munkaügyi, munka-, tűz- és egészségvédelmi, valamint biztonságtechnikai előírások betartásáért. Vállalkozó nyilatkozik, hogy a munkavégzés teljes időszaka alatt munka-, tűz- és egészségvédelmi, valamint biztonságtechnikai szempontból teljes körűen felelősséget vállal a tárgyi munkával összefüggő tevékenységből esetlegesen eredő mindenféle személyi és vagyoni káreseményre.

**VII. Megrendelő teljesítéssel kapcsolatos kötelezettségei és jogai**

1. Megrendelő műszaki ellenőre az általa megjelölt időpontban, de legalább 5 naponként jogosult ellenőrizni a Kivitelezést, amely során az addig már elvégzett, a folyamatban lévő és az elvégzendő munkákról felvilágosítást kérhet és tájékoztatást adhat.
2. Megrendelő műszaki ellenőre az ellenőrzés során köteles a Vállalkozó naplóbejegyzésére hatályosan válaszolni.

**VIII. Átadás-átvétel**

1. Az átadás-átvételi eljárásról Felek – mindkét fél részéről aláírt - jegyzőkönyvet vesznek fel, amelyben rögzítik a Kivitelezési munka átvételét vagy annak megtagadását, az észlelt mennyiségi hiányokat és minőségi hibákat, valamint a Megrendelő által érvényesíteni kívánt szavatossági igényeket. A megállapított hibákat, hiányokat Vállalkozónak a jegyzőkönyvben rögzített határidőn belül ki kell küszöbölnie, továbbá el kell végeznie valamely hatóság által előírt munkákat is. Szerződő felek az újabb átadás-átvételre olyan póthatáridőt tűznek ki, amely elegendő a hibák (hiányok) kiküszöbölésére. Ha ez a póthatáridő is eredménytelenül telik el, akkor Megrendelő gyakorolhatja a hibás teljesítésből eredő jogait.

2. Megrendelő nem tagadhatja meg az átvételt a rendeltetésszerű használatot nem akadályozó kisebb jelentőségű hibák, hiányosságok miatt.

**IX. Jótállás**

1. Vállalkozó az elvégzett munkára **60 hónap** jótállást vállal. Megrendelő köteles a jótállási időszakon belül az esetleges jótállási munka elvégzésére való felhívást a Vállalkozó székhelyére írásban megküldeni. A jótállási időszakon belül Vállalkozó a Megrendelő által jelzett, a hibásan teljesített munkarészek kijavítását 15 napon belül, amennyiben ezt az időjárás vagy a javítási technológia nem teszi lehetővé, úgy az időjárás okozta akadály elhárulását követően vagy a technológia feltételek szakmailag indokolt határidőre történő biztosítása után haladéktalanul köteles megkezdeni és a műszakilag indokolt időtartamon belül térítésmentesen befejezni. A balesetveszélyt jelentő meghibásodás esetén a balesetveszély elhárításáról azonnal intézkednie kell a Vállalkozónak. Üzemeltetést gátló meghibásodás esetén a hiba elhárításának időtartama maximum 48 óra.

2. Felek rögzítik, hogy Vállalkozó a jótállás körében végzett hibaelhárításért ellenszolgáltatást, költségtérítést nem követelhet.

**X. A szerződés módosítása**

1. Jelen szerződés csak írásban módosítható.

2. Amennyiben a jelen szerződésben bármelyik szerződő fél adószáma, székhelye, fizetési számla száma, kapcsolattartásra megjelölt személye, illetőleg Vállalkozó tekintetében a cégjegyzékszáma megváltozna, Felek szerződésmódosítás nélkül a Szerződés mellékletének tekintik a megváltozott adatokat tartalmazó kiegészítést. Felek rögzítik, hogy az Ajánlatban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek, ezért a Megrendelő - azokkal mindenben egyenértékű terméket elfogad a kivitelezés során. A Megrendelő írásos nyilatkozatban elfogadott, a szükséges releváns dokumentumokkal alátámasztott és műszakilag egyenértékűnek tartott, a kivitelezés során eszközölt termékkiváltást Felek szerződésmódosítással a Szerződés mellékletének tekintik, amennyiben a termékkiváltás nem jár a Vállalkozási díj módosításával.

**XI. Kapcsolattartás**

1. Vállalkozó részéről a Kivitelezés elvégzésért felelős kapcsolattartó személy:

Név:

Cím:

 Tel.:

 E-mail:

1. Megrendelő kapcsolattartója, teljesítésigazolója:

Név: Podhorszki István polgármester

 Cím: 2475 Kápolnásnyék, Fő utca 28.

 Tel.: +36 70 382 3748

 E-mail: polgarmester@kapolnasnyek.hu

1. Felek kölcsönösen tudomásul veszik, hogy kapcsolattartásra megjelölt képviselőik semmilyen olyan kérdésben, amely a szerződés módosítását tenné szükségessé, jognyilatkozatot nem tehetnek.
2. Felek kölcsönösen kötelesek egymást minden olyan körülményről haladéktalanul értesíteni, amely a kivitelezés eredményességét veszélyezteti vagy gátolja. Amennyiben a szerződés teljesítését veszélyeztető vagy gátló körülmény nem a Vállalkozó érdekkörében merül fel,- amennyiben erre jogosult - az akadály elhárítása érdekében Megrendelő haladéktalanul intézkedik, Vállalkozó pedig közreműködik. A munkavégzésre alkalmatlan időszakokat Felek az építési naplóban rögzítik.

**XII. Egyéb rendelkezések**

1. Felek a szerződés megkötése és a teljesítése kapcsán keletkezett esetleges jogviták elintézését közvetlen tárgyalások útján kísérlik meg. Ennek eredménytelensége esetén alávetik magukat a polgári perrendtartásról szóló 2016. évi CXXX. törvényben meghatározott értékhatártól függően I. fokon a Székesfehérvári Járásbíróság, illetve a Székesfehérvári Törvényszék kizárólagos illetékességének.
2. Vállalkozó kijelenti, hogy a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi.

7. Jelen szerződésben nem szabályozott kérdésekben a Ptk., továbbá a mindenkor hatályos vonatkozó jogszabályok rendelkezéseit kell alkalmazni.

Kelt: Kápolnásnyék, 2020. …………………..

|  |  |
| --- | --- |
| **Kápolnásnyék Község****Önkormányzata****Podhorszki István****polgármester**Megrendelő | Vállalkozó |

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármesterének**

**…/2020. (IV.08.)**

**határozata**

**2475 Kápolnásnyék, Akácfavirág utca felújítása**

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

1. Kápolnásnyék Község Önkormányzat Képviselő-testület az államháztartáson kívüli forrás átadásáról, átvételéről szóló 5/2018 (V. 29.) önkormányzati rendelet 11. §-ában foglaltak szerint megállapodást köt a Kápolnásnyék Akácfavirág utcai Lakóközösséggel az utca felújítására fordítandó összegnek, mint államháztartáson kívüli forrásnak az átvételéről a jelen határozat melléklete szerint.
2. A Kápolnásnyék 2475 Akácfavirág utca felújítására érkezett árajánlat áttekintését követően az alábbiak szerint döntöttem. Kápolnásnyék Község Önkormányzat a döntéselőkészítő iratban foglalt tartalommal szerződést köt az **Útéppark Kft.-vel** (székhely: 8000 Székesfehérvár, Szlovák u. 6.), és a munkát tőle 1.324.340,- Ft + Áfa, mindösszesen 1.681.912 Ft ellenében megrendeli.
3. A beruházás fedezetét az Önkormányzat részére az Akácfavirág utcai Lakóközösség által forrásátadási megállapodásban rögzítettek szerint átadott forrás terhére biztosítom.

Felkérem a jegyzőt, hogy a határozatom végrehajtásához szükséges intézkedéseket haladéktalanul tegye meg.

A határozat végrehajtásáért felelős: Szabóné Ánosi Ildikó

A határozat végrehajtásának határideje: azonnal

Kápolnásnyék, 2020. 04. 08.

K.m.f.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |